Tensiuni în AUR. Claudiu Târziu spune că George Simion e „principalul responsabil” pentru rezultatele nemulțumitoare de la alegeri
Președintele Consiliului Național de Conducere al AUR, europarlamentarul Claudiu Târziu, a afirmat, marți seară, că niciunul dintre rezultatele obținute la alegerile de anul trecut nu a fost considerat mulțumitor, fiind necesară o analiză ”foarte riguroasă și serioasă”, dar și măsuri concrete. Târziu afirmă că responsabilitatea trebuie împărțită în partid, dar George Simion, în calitate de președinte al formațiunii, este principalul responsabil.